שלום רב, אני בת 20 חבר שלי בן 22 , שנינו דתיים לאומיים מבתים דתיים, אני מאוד רוצה להתחתן הוא כרגע בישיבה אני לומדת. להורים שלי גם מאוד לקבל את זה שהוא בישיבה, ואיך נתפרנס? מאוד מלחיצה אותו המילה חתונה. ואני שזה לא טוב לנו לסחוב עוד, אנחנו לא שומרים נגיעה, ואנחנו מצליחים לעמוד בגבולות שהצבנו לעצמנו, איך אני עוזרת לו להבין שאין לו מה להילחץ ואנחנו חייבים להתחתן?!
ללא ספק לא טוב ל''סחוב'' קשר במצב כזה. וכדאי מאוד לעצור לרגע חושבים, לחשוב להיכן הקשר מתקדם, ולאחר מכן לחשוב מה עושים בינתיים.
אפשר להחליט שמתחתנים עכשיו למרות החששות, ואז צריך להתמודד עם הפחדים, עם ההורים וכו'.
אפשר להחליט שדוחים את החתונה בתקופה ואז צריך לחשוב מה לעשות בינתיים - באיזו תדירות להיפגש, כיצד לשמור על הגבולות ההלכתיים והאישיים וכן הלאה.
כמעט כל החלטה יכולה להיות לגיטימית, אך חשוב מאוד להקפיד לא למשוך את הזמן מתוך חוסר החלטה, אלא כאמור, לעצור, לחשוב, לתכנן ומתוך כך להמשיך הלאה.
אין מנוס משיחה רצינית של שניכם על הנושא, בירור המקום האישי של כל אחד, כיצד הוא רואה את הקשר ואת העתיד האישי והעתיד המשותף וכו וכו. ייתכן ותוכלו לעשות שיחה זאת בעצמכם, ייתכן ותבקשו עזרה של גורם חיצוני, אך בכל מקרה חיוני לעצור לרגע חושבים ולתכנן את המשך הדרך.